runetrust/blame-folketinget-dk huggingface dataset:
Johs. Poulsen (RV), 2007-03-14:
Derfor er virkeligheden, som også fru Anne Grete Holmsgaard sagde – eller også var det hr. Per Clausen, undskyld, jeg kan ikke huske, hvem af dem det var – at det der med at tale om en delt finansiering i virkeligheden næsten er kunstigt, fordi de her penge er statspenge.
Brian Mikkelsen (KF), 2012-03-02:
Nu har vi jo valgt også sådan med grundlovens bestemmelser at have et repræsentativt demokrati i Danmark, og alle Folketingets partier på nær Enhedslisten – og det er jo fair nok, at Enhedslisten har valgt ikke at ville være med i det – har valgt at gå sammen om forskellige bankpakker og forskellige initiativer på det finansielle område.
Simon Emil Ammitzbøll (RV), 2006-01-10:
Jeg kan af gode grunde ikke vide, hvordan historien var gået, hvis ting var sket anderledes, ligesom hr. Søren Espersen ikke kunne vide, om Bornholm ville have været sovjetisk besat efter 1946, hvis ikke vi havde haft den 29. august 1943, hvilket ordføreren hævdede i sin ordførertale for et øjeblik siden, ligesom hr. Søren Espersen ikke kan vide, om vi, hvis vi ikke havde haft den 29. august, så var blevet anerkendt som allieret, sådan som ordføreren hævdede i sin ordførertale for kort tid siden.
Karsten Lauritzen (V), 2016-03-31:
Men jeg kan give det tilsagn til hr. Rune Lund, at jeg selvfølgelig som skatteminister vil arbejde for i regeringen og også samle et flertal i Folketinget for at sikre, at man kan få gennemført EU's toldkodeks så smidigt, effektivt og billigt som muligt, og der er selvfølgelig behov for at finde noget finansiering til at løfte den opgave.
Thomas Jensen (S), 2012-11-27:
Derfor har vi med en lille, marginal ændring af arbejdsgrundlaget her, som gør, at afgiften øges fra 1 pct., som den er i dag, til 1,34 pct., sørget for, at alle, der har de her lystbåde og har kaskoforsikret dem, er med til at finansiere den her nødradio.
Jan E. Jørgensen (V), 2016-02-02:
Altså, havde man været i stand til at opholde sig på den matrikel, der hedder Danmark, indtil man fyldte 18 år, ja, så var der et statsborgerskab nærmest pr. automatik, og det sikkerhedstjek, vi laver på alle andre, mente man altså ikke var nødvendigt at lave på denne gruppe.
Nikolaj Villumsen (EL), 2016-12-08:
Det vil jeg bare kvittere for og så sige, at det jo er ganske interessant ved debatten i dag, at der ligesom tegner sig et potentielt flertal for det her ændringsforslag, som Enhedslisten vil stille, og det er positivt, at Alternativet også vil overveje det, fordi det giver jo muligheden for, at det flertal potentielt kan bruges.
Elsebeth Gerner Nielsen (RV), 2004-02-25:
Altså en mand, der er vokset op i Danmark, som har været igennem den danske folkeskole, som har så mange penge til rådighed, så han i al fald er i stand til at få ægtefællesammenføring, som har sin familie her osv., hvis han er så dum, at han tager sig en kone igennem et ægteskabsbureau, og hun så snyder ham, så må jeg sige, at så har jeg altså en større interesse i at være med til at beskytte de rigtig mange svage kvinder, der kommer til Danmark.
Louise Frevert (DF), 2002-11-07:
Til fru Marianne Jelved kan jeg sige det meget hurtigt og meget kort: Vi synes, det er udmærket at have dette instrument med deltagerbetaling for at mindske frafaldet på denne her uddannelsestype, men ikke, hvis det er det, fru Marianne Jelved tænker på, på erhvervsskolerne eller på en anden form for uddannelse.
Kim Sejr (RV), 2003-05-26:
Men så ved jeg ikke, om hr. Poul Nødgaard dermed tilbageviser de økonomiske vismænd, der siger, at der ikke er noget belæg for at sige, at direkte støtte til nystartede virksomheder har nogen som helst effekt i forhold til etablerede virksomheder.
Karsten Lauritzen (V), 2012-05-15:
Men det er sådan, at hvis man gennemfører det, som Dansk Folkeparti her foreslår, og som vi jo godt forstår baggrunden for, vil vi komme i en situation, hvor uskyldige vil blive dømt og man bryder med uskyldsformodningen, altså at folk er uskyldige, indtil det modsatte er bevist.
Lars Løkke Rasmussen (V), 2008-12-10:
Jeg skal ikke kunne sætte dato på, hvornår det var, men jeg kan da i hvert fald sige, at man i fagbladet, som 3F udgiver, meldte bekymringen væk i november 2001, for der var i det blad, der udkom den 16. november 2001 - få dage før folketingsvalget - en stor artikel, »Bekymring for arbejdsløshed er væk«.
Pernille Rosenkrantz-Theil (EL), 1999-05-12:
Jeg synes dog, at den statistik, der foreligger på området, kunne tyde på, at der var grund til, at man gik ind og undersøgte området nærmere. Derfor vil jeg opfordre Venstre til at støtte kommende forslag om, at der i højere grad bliver lavet forskning og statistik på området.
Per Clausen (EL), 2011-05-31:
Synes fru Margrethe Vestager så ikke, at det er mangel på sammenhæng, at man laver en aftale, der vil øge arbejdsløsheden, øge arbejdskraftreserven, når man ikke med de samme partier kan lave en aftale, der vil forbedre arbejdsmiljøet og skabe en udvikling, der gør, at der bliver brug for mere arbejdskraft?
Zenia Stampe (RV), 2025-04-25:
Jeg synes bare, at der er en vis skizofreni i den retorik, at vi afkræver, at man skal være dansk i hjertet, men alligevel insisterer vi på, at f.eks. en 12-årig pige – nu siger jeg 12-årig, for jeg har selv en 12-årig dame, og jeg har også en på 9 og en på 6, men de to sidste tænker måske ikke så meget over det – skal udsættes for at høre, at hun skal være dansk i hjertet, og jeg synes, det er så hårdt.
Tom Behnke (KF), 2006-04-21:
Formålet med lovforslaget er at bringe produktansvarsloven i overensstemmelse med Rådets direktiv om produktansvar, idet EF-Domstolen i dom af den 10. januar 2006 har fastslået, at produktansvarslovens nuværende § 10 ikke er i overensstemmelse med direktivet.
Kim Edberg Andersen (DD), 2024-04-24:
Tallene skal stemme, selvfølgelig skal de stemme, og vi har tiltro til, at det kan de gøre ved ministeriets embedsfolk, og så må vi tage en vurdering af det senere, nemlig om det er nødvendigt at tage andre tiltag for at sikre os, at beregningerne af de dygtige medarbejdere, vi har i ministeriet, ikke bliver miskrediteret i Folketingssalen.
Keld Albrechtsen (EL), 2003-04-22:
Jeg vil godt spørge ministeren, om vi ikke kan begynde at få noget, der ligner en forklaring på, hvad ministeren mener, når han siger, at han vil tage de penge, der kommer ind ved salget, og bygge boliger for dem, og samtidig siger, at han ikke vil lave ekspropriation.
René Christensen (DF), 2010-03-04:
Så vi håber meget, at den her lovgivning går igennem, og det gør den selvfølgelig, og når det er sket, vil landbruget opleve, at man faktisk får noget kapital tilført, så de landmænd også kan foretage de næste investeringer, de skal, så vi på lang sigt også i Danmark kan få et godt og rentabelt landbrug.
Henrik Høegh (V), 2013-03-19:
Ligger der i den her aftale, at hvis der nu kommer noget ny teknologi, som kræver store investeringer – det kunne f.eks. være noget, der sørger for, at genbrug hurtigt bliver samlet op fra dem, der suser ud fra en rasteplads – som man med fornuft kunne have behov for i retursystemet, så er det muligt i 2015, når de her betalinger begynder, at lave en aftale om, at man investerer i det i stedet for at levere penge til finansloven?
Per Clausen (EL), 2005-02-24:
Det andet, jeg vil sige, er: Jeg kan ikke forstå, hvorfor Det Konservative Folkeparti ikke tilfører den megen snak om innovation lidt konkret: Hvorfor er det f.eks. ikke De Konservatives bud, at vi skal sikre, at der sker en masse inden for udvikling af vedvarende energi?
Arne Melchior (CD), 1998-04-30:
Og da dette her nok så meget er en holdningsdebat som en debat om tekniske enkeltheder, skal jeg altså slutte min tale med dette digt: »Før holdt de sig skjult skrev anonyme breve kom med anonyme tilråb anonyme opringninger foretog anonyme overfald nu tør de kaste maskerne nu har de navne og ansigter gode danske navne knyttede danske ansigter
Jakob Sølvhøj (EL), 2017-03-24:
Er der ikke den forskel på det at bevare en folkeskole og det at oprette en friskole, at ved oprettelsen af friskolen – og stadig væk ikke et ondt ord om det – skabes der en vis opsplitning af børnene, mens man, hvis man bevarer den lokale folkeskole, så også bevarer den fælles skole for alle børn?
Helge Sander (V), 2008-04-23:
Men for at løse problemet har vi jo nedsat et udvalg, som skal komme med forslag til, at vi kan deltage, også i Erasmus Mundus, også i andre samarbejdsrelaterede internationale udviklingsprogrammer, fordi vi jo mener i regeringen, at det er ganske afgørende, at man i en international verden med globalisering osv. også på uddannelsesområdet kan være så internationale som overhovedet muligt - og heldigvis.
Sjúrður Skaale (JF), 2024-02-06:
At Færøerne har fordømt invasionen, fulgt EU's linje over for Rusland, lukket sine havne for alle russiske skibe, som ikke er en del af fiskeriaftalen, begrænset de skibes rettigheder, som har adgang, og støttet Ukraine, har ført til helt klare økonomiske trusler fra Rusland mod Færøerne.
Charlotte Broman Mølbæk (SF), 2021-10-27:
Mener ministeren, at indsættelse af hjemmehjælp om natten til borgere, der tidligere har fået bevilget hjælp om natten via en personlig hjælper i medfør af § 96 i serviceloven, er et rimeligt tilbud, hvis det bl.a. betyder, at en borger skal ligge vågen en time til halvanden om natten og vente på hjælp til et toiletbesøg, når denne f.eks. skal tidligt op om morgenen og passe et erhvervsarbejde?
Poul Nyrup Rasmussen (S), 1999-12-08:
vil jeg endnu en gang kvittere, først og fremmest for noget, der er meget vigtigt, nemlig at fru Pia Christmas-Møller understreger, at forbeholdene er befolkningens og kun kan ændres af befolkningen, dernæst for, at fru Pia Christmas-Møller understregede udvidelsens fantastiske betydning. Fru Elisabeth Arnold var i sit eget indlæg også inde på det samme, og jeg er ganske enig.
Morten Østergaard (RV), 2005-12-15:
Men i fru Irene Simonsens øjne er det udlændingepolitik, der føres, på trods af at vi indfører en arbejdsmarkeds- og socialreform, som gælder for alle danskere i forbindelse med det her, men pakket ind i lidt udlændingepolitik, og på trods af at vi laver en lang række andre ting.
Mads Olsen (SF), 2025-10-24:
Hvis vi læser høringssvarene igennem, er der et høringssvar fra nogen, jeg tror hedder Foreningen af Udlændingeretsadvokater , der netop kritiserer det her lovforslag for ikke at tage hensyn til, at det også vil ramme dem, som medvirker til at rejse hjem, men hvor landet ikke vil tage imod dem.
Eigil Andersen (SF), 2011-05-04:
Men i stedet for at have den her tekniske diskussion vil jeg gerne til sidst spørge ministeren, som så afviser det her forslag: Hvilke forslag har ministeren til at forøge mulighederne for, at ufaglærte kan tage en erhvervsmæssig uddannelse i samme størrelsesorden, som vi har foreslået, nemlig at 40.000 kan gøre det i løbet af de næste 10 år?
Kristian Bøgsted (DD), 2023-11-03:
Derfor er det også ret bekymrende, at vi på det seneste har set en del alvorlige og helt uacceptable fejl, der bl.a. betyder, at vi ikke kan komme af med en somalisk børnemishandler, og nu senest, at der potentielt er personer, der har fået statsborgerskab, selv om de ikke lever op til beskæftigelseskravene.
Niels Helveg Petersen (RV), 2009-05-26:
Selvfølgelig skal skatteministeren og hans administration jo til enhver tid sørge for at administrere og opkræve skat så enkelt og effektivt som muligt, men man kunne lige så godt forestille sig, at besparelser på forsvaret eller besparelser eller forenklinger af andre dele af den offentlige virksomhed kunne indgå som finansieringskilder.
Magnus Heunicke (S), 2021-05-19:
Nå, men så har man hørt min tale meget dårligt, fordi det her forslag har jeg netop beskrevet, og jeg er glad for at have fået den tilkendegivelse fra Venstre, at man er helt enig i, at i substansen er det her forslag nu imødekommet, og at de spørgsmål, der var hele grundlaget for at fremsætte det her forslag, er blevet løst, siden det blev fremsat.
Pelle Dragsted (EL), 2024-03-13:
Forleden dag, det var i mandags, fortalte Politiken om en europæisk våbenproducent, som faktisk havde tilbudt at sende 400.000 stykker ammunition, men EU's Forsvarsagentur havde været for langsomme til at svare på henvendelsen, og derfor er det gået til anden side.
Annette Lind (S), 2022-04-20:
Folketinget anerkender endvidere, at Den Internationale Straffedomstol har begrænset kapacitet og allerede har en betydelig opgave i at efterforske og retsforfølge krigsforbrydelser, forbrydelser mod menneskeheden og folkedrab, som allerede er kriminaliseret i Den Internationale Straffedomstols statut.«
Mette Thiesen (DF), 2025-10-09:
Det er et massivt svigt, hvis man ikke siger, at vi som forældre har et kæmpe ansvar for at sikre, at vores børn både kommer ud i folkeskolen, men også ud i livet på den anden side, og at andre mennesker faktisk synes, at de er lige så dejlige, som vi selv gør.
Jonas Dahl (SF), 2011-12-21:
Jeg synes bare, ordføreren bliver nødt til at svare på det, for nu kom der sådan nogle grundløse beskyldninger, som tyder på, at man heller ikke har læst det her udspil, og jeg synes sådan set, man skylder at yde os lidt retfærdighed, når man nu står på landets fornemste talerstol.
Lissa Mathiasen (S), 1998-11-03:
Og hvem er det, der skal betale, hvis det ikke er dem, der har de højeste indkomster inklusive formuen, og hvordan vil man ellers finde ikke bare 700 mio. kr., men op til flere milliarder kroner? I det her forslag er der en social balance, som netop sikres ved, at man siger til dem, der har muligheden for selv at betale, at de skal også selv betale, og hvor sikkerheden for den sociale balance til gengæld ligger i, at de, der ikke har den mulighed, de, der ikke har haft mulighed for at spare op, de, der ikke har solgt fast ejendom og dermed sidder med en formue, skal have muligheden for at blive hjulpet via det her system.
Pia Kjærsgaard (DF), 2019-12-11:
Spørgsmålet lyder: Hvad er ministerens holdning til forslaget fra Socialdemokratiet om, at Danmark ikke i udgangspunktet skal give udviklingsbistand til lande, der nægter at tage imod deres egne statsborgere, sådan som det fremgår af oplægget »Retfærdig og realistisk. Helhedsplan for dansk udlændingepolitik«, side 8, maj 2019, og kan ministeren oplyse nærmere om, hvordan det går med forslaget?
Pia Adelsteen (DF), 2012-12-13:
Vi er ligesom Venstres ordfører også noget overrasket over, at man bare fortsætter ufortrødent med at vedtage columbusægget i den danske model om flere kvinder i bestyrelser, set i lyset af at EU er kommet med et kvoteforslag, som vi skal tage stilling til senere.
Martin Henriksen (DF), 2006-05-19:
Så vi er fortrøstningsfulde, og vi forventer klart, at det lovforslag, som kommer fra ministerens side, vil være et fornuftigt lovforslag, som netop sender nogle klare signaler om, at de skandaler, som vi har set, og som har været fremme før, og den mistillid, som er blevet skabt i systemet, kan blive undgået og fjernet, gennem at vi stiller nogle klare krav til fødevarevirksomheder.
Marianne Saxtoft (RV), 2006-01-26:
Vi frygter, at regeringens effektiviseringsforventninger i forbindelse med kommunesammenlægningen vil føre til snævre driftsøkonomiske prioriteringer i den offentlige sektor og eventuelt vil føre til lukning af skoler og andre kommunale arbejdspladser og dermed kulturog samlingssteder netop i yderområderne.
Søren Krarup (DF), 2005-05-25:
Jeg vil med hensyn til det saglige spørgsmål sige, at jeg naturligvis synes, at oprettelse af en særlig tolkeinstitution eller et autorisationssystem, hvis det gavner dansk eksport i de områder, kan være meget rimeligt, for det er klart, at det alt sammen skal bedømmes under, jeg er lige ved at sige den praktiske fordels synsvinkel.
Christian Juhl (EL), 2020-10-20:
Ministre er jo en slags tjenere for Folketinget, og ikke omvendt, og derfor vil jeg gerne appellere til ministeren, for når vi bruger et års arbejde på det og har et utal af møder og sender invitationer til folk og et enigt Nordisk Råd anbefaler eller vedtager sådan en strategi, så er det jo, fordi vi mener det alvorligt.
Per Stig Møller (KF), 2006-05-02:
Jeg vil også nævne sikring af bedre energiforsyningsveje til Europa, der jo vil blive et af fremtidens problemer, og konsolidering af en demokratisk rollemodel for den muslimske verden, der vil bidrage til stabiliteten i EU's nærområde og dermed i sidste ende til vores alles sikkerhed.
Bjarne Laustsen (S), 2015-04-14:
Jeg hører bare ikke rigtig det der med at sørge for, at au pair-pigerne får nogle rettigheder – det er jo en væsentlig del af det her, fordi der har været nogle tilfælde, der har tenderet misbrug af ordningen – og jeg synes da, det vil være mærkeligt, hvis ikke Venstre vil være med til at sørge for det.
Line Barfod (EL), 2004-12-03:
Det er jo også bekymrende, hvis det er rigtigt forstået ud fra ændringsforslagene til finansloven – det er ikke nemt at se, hvad det er, der står, det er ikke nemt at gennemskue alle de mange papirer, der kommer væltende hele tiden i forbindelse med strukturreformen – for umiddelbart ser det ud, som om man ved omlægningen af skatteområdet forventer en nedgang i personalet på omkring 700 mennesker.
Dennis Flydtkjær (DF), 2021-05-03:
Indkomstskatten kunne selvfølgelig også spille ind, fordi man så er nødt til at aflønne folk højere, fordi indkomstskatten kan være høj, og ikke mindst er afgifter også noget, der spiller rigtig meget ind, for det er jo noget af det, der ligger over bundlinjen, og som gør, at man måske aldrig får et overskud og slet ikke kommer til at betale selskabsskat.
Søren Søndergaard (EL), 2002-04-18:
Vi kan diskutere selve substansen for sig selv, men det, der egentlig blev sagt, var, at hvis vi gør, hvad vi synes er rigtigt - og jeg forstår også, at hr. Troels Lund Poulsen mener, det er rigtigt - så bliver Kina sure, og fordi Kina bliver sure, skal vi lade være.
Jens Rohde (KD), 2021-12-21:
På den baggrund kan man jo så i dag undre sig en lille smule over den debat, der har udfoldet sig her i Folketingssalen, for nogle gange har det nærmest lydt, som om der slet ikke har været nogen ret, der har afsagt en kendelse, men som om vi skulle diskutere, om det overhovedet var rimeligt at nedsætte en rigsret, og om der overhovedet skulle have været en instrukskommission.
Rosa Lund (EL), 2021-05-10:
For noget af det, der er problemet med beskæftigelsesindsatsen i dag – og det her kommer altså direkte fra en undersøgelse, hvor indvandrerkvinder, der ønsker at komme i arbejde, har udtalt sig – er, at der ikke bliver lavet en målrettet indsats, fordi de i forvejen føler, at kommunen opfatter dem som uarbejdsdygtige.
Bruno Jerup (EL), 1997-12-17:
Det er så åbenbart det, der er forslaget, og det synes vi er lidt beklageligt, for hvis man i stedet gav de 4 mia. kr. ved at fylde op på pensionstillægget, som er støtten til de fattigste pensionister, nemlig dem, der ikke har indkomst ved siden af, dem, der ikke har en arbejdsmarkedspension, dem, der ikke har en masse erhvervsarbejde, ville det være meget mere socialt rimeligt.
Victoria Velasquez (EL), 2025-05-08:
Derfor bakker vi selvfølgelig op om at udvide retten til sorgorlov og alt, hvad vi kan gøre i den fuldstændig ubærlige situation, det er at miste et barn, og derfor er det også kun rimeligt, at man ikke skal opfylde et beskæftigelseskrav, hvis man har brugt flere år på at passe sit syge barn.
Marianne Jelved (RV), 2000-04-26:
Nu kommer vi så til det spørgsmål, der er stillet i dag, og dér vil jeg gerne referere, hvad det var, formanden for Realkreditrådet, BRF-direktør Svend Blomberg, sagde: For os - dvs. Realkreditrådet - er der ingen tvivl om, at Danmark uden for euroen vil blive ringere stillet, end hvis vi beslutter at være med og søge den indflydelse, vi kan få, og på den måde er med til at præge den økonomiske politik i Europa.
Line Barfod (EL), 2009-11-12:
Jeg mener tværtimod, at noget af det, der har været med til at bygge et stærkt velfærdssamfund op i Danmark, er, at vi har haft et nogenlunde socialt system, og at man, når man er blevet arbejdsløs eller blevet syg, ikke har fået en fuldstændig social nedtur, ikke er røget fuldstændig ud i fattigdom, men faktisk har haft en mulighed for fortsat at kunne betragte sig som et menneske, for fortsat at kunne opretholde et nogenlunde liv; kunne sikre, at man kunne blive i sin bolig og opretholde en rimelig levestandard; kunne sikre, at man forhåbentlig hurtigt kunne komme tilbage på arbejdsmarkedet.
Jørn Dohrmann (DF), 2008-03-27:
Som sagt er der også nogle ting i lovforslaget, som vi selvfølgelig gerne vil høre om der er andre muligheder for at løse, men det, der også er vigtigt for os i Dansk Folkeparti, er selvfølgelig, at man ikke laver lovgivning med tilbagevirkende kraft, og at man fastholder det eksisterende beskyttelsesniveau, som vi har i Danmark, og at man ikke slækker på miljøbeskyttelsen.
Alex Ahrendtsen (DF), 2013-01-24:
Dansk Folkeparti er med andre ord positive over for det meste af lovforslaget, men vi ønsker som sagt at dele lovforslaget i to, før vi kan fortælle, hvad vi stemmer, og der har vi jo selvfølgelig nok behov for lidt lovteknisk bistand, hvad jeg håber at ministeriets dygtige embedsmænd vil hjælpe os med at få.
Jette Gottlieb (EL), 1998-11-17:
Altså, når Socialdemokratiet hævder, at der i forslaget er lagt op til, at man skulle gå ind i 5 års aktivering, så bygger det da på en fundamental fejlfortolkning af forslaget. Forslaget er jo netop at erstatte aktivering med rigtige job på almindelige overenskomstmæssige vilkår.
Sonja Albrink (CD), 1998-01-15:
CD finder, som jeg før omtalte, at aftalen om finansloven er et håndslag på forhandlinger om en flerårig aftale for Kriminalforsorgen, og det er mit håb, at det vil være muligt at få en løsning, så vi kan komme de mange problemer både inden og uden for murene til livs, og at vi kan få vedtaget et forlig, som stort set kan samle alle partierne herinde på den rigtige side med et ja.
Arne Toft (S), 2002-02-06:
Jeg ved, at der er mange kommuner, der vil have meget svært ved at overholde det, når man tænker på, at man har vedtaget i Folketinget, at der skal være ens regler for hjemmehjælp, der skal være ens regler for tilbud i skolerne, og der skal være ens regler for tilbud i daginstitutionerne. Jeg kan fortælle, at kommuner i Jylland - vi kan tage mit område, Nordjylland - bruger 10.000 kr. mindre pr. elev i folkeskolen.
Charlotte Dyremose (KF), 2004-02-27:
Vi har jo netop også via satspuljen lavet aftaler om en tværfaglig indsats særlig med fokus på sundhedsplejen og andre faggrupper, bedre sagsbehandling for de børn, der kommer i berøring med det offentlige system, mere inddragelse af familien til at tage sig af de problemer, som børn måtte være udsat for, nogle af de problemer, som i den ekstreme situation ender med en anbringelse uden for hjemmet.
Hans Christian Schmidt (V), 2016-05-25:
Det, jeg bekymrer mig lidt over, og det gør jeg sikkert sammen med spørgeren, er jo, at vel har man en procedure, men det, jeg synes det handler om – og det ligger sikkert også i det, spørgeren mener, hvis jeg kender spørgeren ret – er, hvornår man så siger, at nu er der gået så lang tid, at nu træder der noget andet i stedet.
Flemming Møller Mortensen (S), 2009-11-24:
Det er rigtigt, at vi har haft afsat rigtig mange penge – det var et borgerligt projekt i forhold til Sport Event Danmark – men jeg tror nok, det er i hvert fald det, mine ører hører, at der er en almen opfattelse af, at visse arrangementer har været dyrt købte, og også, og det er måske endnu værre, at hvis vi kigger ind i 2010 og 2011, ser det faktisk ikke ud, som om vores kalender med store internationale sportsarrangementer er særlig fyldt?
Peter Skaarup (DF), 2019-11-01:
Når det så er sagt, har jeg lige et spørgsmål til selve lovforslaget, L 9, for vi er i Dansk Folkeparti lidt usikre på, hvad det indebærer, når De Radikale sætter mange spørgsmålstegn ved basale ting i det her lovforslag.
Lasse Haugaard Pedersen (S), 2025-05-21:
Kan Dansk Folkeparti indgå i en borgerlig regering eller være parlamentarisk grundlag for en borgerlig regering, som f.eks. vil afskaffe toptopskatten, sænke topskatten, sænke selskabsskatten og lave skattelettelser, som er geografisk ulige fordelt?